GiliGold/VAD_KnessetCorpus huggingface dataset:
חמד עמאר: אנחנו יודעים שם שהמצב הכלכלי מאוד קשה בישובים הדרוזיים.
חמד עמאר: לכן בלתי-אפשרי שאף רשות תצליח לעמוד על הרגליים בלי להגדיל את מענקי האיזון.
חמד עמאר: לכן את הנושא של הישובים הדרוזיים צריך לקחת בחשבון, את מצבם הקשה.
חמד עמאר: הנושא שלישי הוא שינוי גובלות.
חמד עמאר: לא מזמן ישבתי עם ראש המועצה המקומית פקיעין, והתברר לי שבתוך הישוב שלו, בין השכונות שלו, שטח השיפוט של חלק מהשכונות שלו לא שייך בכלל למועצה פקיעין.
חמד עמאר: לכן את הנושא הזה צריך לבדוק, ולראות איך פותרים את הבעיה של שינוי גבולות.
חמד עמאר: הנושא הרביעי והאחרון, מה ששמעתי בקשר לאזור התעשייה תפן – אדוני השר, זו שאלה אליך – שאתם מפרקים את המועצה התעשייתית, ומעברים את אזור התעשייה לישוב כפר ורדים.
חמד עמאר: אותו אזור תעשייה היום גם לא עוזר ולא נותן לעומת שהוא יושב על האדמות של ישובים דרוזיים, קיסרא-סמייה, ינוח-ג'ת.
חמד עמאר: גם לא נהנים משום ארנונה, ועכשיו מה שרוצים לעשות, לפרק- - -
מירי רגב: תענה אחר כך.
חמד עמאר: אני רוצה לקבל תשובה מהשר, תשובה ברורה, שהנושא לא עובר לכפר ורדים, ושהארנונה שם תתחיל להיות מחולק לישובים הדרוזיים באזור.
מירי רגב: סוסן, בבקשה.
<שמעון סוסן: אדוני שר הפנים, גברתי יושבת-ראש ועדת הפנים, חבריי ראשי הרשויות, יש לנו מה לומר במועצות האזוריות.